НМТБ”ЦАР БОРИС III”- СОФИЯ
ТРАНСПОРТНА  ОБЛАСТНА  ЛЕКАРСКА  ЕКСПЕРТНА  КОМИСИЯ
/ТОЛЕК/
ЗАПИСВАНЕ:

1.От 01.01.2026 год. – записване в онлайн резервационна система – платформата Супердок (superdoc.bg) на всички пациенти с изтичаща валидност на СУМПС от всички категории.
2.За служителите от структурите на Министерство на транспорта и съобщенията, СП „Градски транспорт” изпратени от работодателя за освидетелстване от ТОЛЕК, както и пациенти с психиатрична диагноза или наркотична зависимост предварително записване в работен ден между 11.00 ч. и 14.00 ч. на тел. 0879 355 873.

3. Водачите със Синдром на обструктивна сънна апнея трябва да представят актуално изследване и документ /договор или фактура/ за апарат за лечение на това състояние /СРАР/
Приемането на документи се извършва до 12.00 ч. на съответната дата по реда на записването.

ПАЦИЕНТИ С НЕПЪЛЕН НАБОР ИЛИ ИЗТЕКЛИ СРОКОВЕ НА ДОКУМЕНТИТЕ /6-ШЕСТ МЕСЕЦА/ ЩЕ БЪДАТ ВРЪЩАНИ БЕЗ АНГАЖИМЕНТ ЗА ПРИОРИТЕТНО ЗАПИСВАНЕ НА НОВА ДАТА.

За явяване на ТОЛЕК не се изисква справка от КАТ за нарушения!
НЕОБХОДИМИ  ДОКУМЕНТИ  ПРИ ОСВИДЕТЕЛСТВАНЕ  В ТОЛЕК:
1. При първично явяване на ТОЛЕК - мед.свидетелство за водач на МПС, издадено от личен лекар /съгласно Наредба № 3/11.05.2011г./.
2. Етапна епикриза от личен лекар или талон, описващ здравното състояние на пациента.
3. Епикризи /от болнично лечение/ - копия.
4. Медицинска документация за всички Ваши заболявания /изследвания, консултации/.
5. ЕР на ТЕЛК - копие.
6. При наличие на захарен диабет – кръвно-захарен профил /с давност до 6 месеца/ и етапна епикриза от ендокринолог.
7. При сърдечно-съдово заболяване -  консултация с кардиолог и ЕКГ от последните шест месеца.
8. При неврологично заболяване - етапна епикриза от лекуващ невролог и актуално ЕЕГ /при наличие на епилепсия/.
Психиатърът в Комисията преглежда само в четвъртък:
9.  При наличие на психично заболяване - етапна епикриза от лекуващ психиатър.
10. При установена наркотична зависимост – изследване на урина за наркотични вещества /до 7 дни/ + етапна епикриза от лекуващ психиатър.
11. Удостоверение за психично здраве /за водачи на МПС, притежаващи професионални категории/.
ЗАБЕЛЕЖКА:

     За работещи в системата на авто-, жп- , електротранспорта /тролейбусен и трамваен/ и воден транспорт се изискват и:

     - Удостоверение за психично здраве /от ЦПЗ по местоживеене/;
     - Трудова и длъжностна характеристика от работодател;
     - ЛАК /лична  амбулаторна  карта/.
След освидетелстване от ТОЛЕК полученият документ се копира и представя при преосвидетелстване!

